*PRILOGE - Obrazec št. 8*

### VZOREC POGODBE

**POGODBA**

**Storitve tiskanja za potrebe MOV**

ki jo sklepata

**MESTNA OBČINA VELENJE**

Titov trg 1, Velenje

ki jo zastopa župan Peter DERMOL,

Matična številka: 5884268

ID za DDV: SI49082884

Podračun EZR Mestne občine Velenje št.: SI56 0133 3010 0018 411

***(v nadaljevanju kot naročnik)***

in

**Izvajalec:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(v nadaljevanju kot izvajalec)***

**UVODNE DOLOČBE**

1. člen

Pogodbeni stranki uvodoma ugotavljata, da je bil izvajalec izbran na podlagi javnega razpisa po postopku oddaje naročila male vrednosti, objavljenega dne ……………….na Portalu javnih naročil, št. objave …………/2021 in obveščen z odločitvijo o oddaji naročila št. ……………………… z dne \_\_\_\_\_\_\_\_\_.

**PREDMET POGODBE**

1. člen

Predmet te pogodbe je izvajanje storitev tiskanja za potrebe MOV za obdobje 12 mesecev od sklenitve pogodbe.

Podroben opis storitev, ki so vključene v predmet naročila, je naveden na Obrazcu št. 7, Tehnične specifikacije predračuna (v nadaljevanju: Tehnične specifikacije predračuna), ki je kot priloga sestavni del te pogodbe.

Poleg navedenih storitev bo naročnik po potrebi naročal tiskarske storitve morebitnih dodatnih gradiv. V primeru odstopanja od tehnične specifikacije (sprememba formata, obsega strani, barv, papirja, vezave, naklade, dodelave, ipd.) se cena tiska tiskovin in drugih obdelav oblikuje po isti metodologiji, kot je bila uporabljena za kalkulacijo cen po ponudbenem predračunu. Pred začetkom izvajanja tiska tiskovin, ki odstopajo od tehničnih specifikacij, mora izvajalec naročniku posredovati pisno ponudbo in dobiti predhodno pisno potrditev naročnika.

Naročnik bo storitve naročal sukcesivno v skladu s svojimi dejanskimi potrebami, količine tiskovin so lahko večje ali manjše od okvirno določenih v Tehničnih specifikacijah predračuna. V kolikor potreb ni, naročnik ni dolžan naročati storitev, izvajalec pa ni upravičen do nikakršnega plačila ali povračila kakršne koli škode.

Naročeno in natisnjeno blago bo izvajalec dobavil naročniku na naslova Mestna občina Velenje, Titov trg 1, 3320 Velenje, Pošta Slovenije - območna služba Celje, Kidričeva cesta 2a, 3320 Velenje oz. kot je določeno s Tehničnimi specifikacijami predračuna oz. v skladu z dogovorom z naročnikom.

Izvajalec bo zagotovil naročniku odzivni čas: 7 ur do največ 5 dni od oddaje posameznega sukcesivnega naročila do opravljene storitve, in sicer za posamezni sklop oziroma vrsto naročila, kot je določeno Tehničnih specifikacijah predračuna.

Izvajalec bo od naročnika kot gradivo za tisk dobil pdf datoteke z oznakami za povezavo posameznih strani, cena mora vključevati vso nadaljnjo pripravo za tisk.

Pred tiskom barvnih tiskovin bo izvajalec naročniku dostavil poizkusni odtis v stavbo uprave MOV. Naročnik bo z izvajalcem poizkusni odtis s podpisom na tiskovino potrdil ali podal pripombe na njen izgled. Tiskovina se v nakladi izdela šele po podpisu naročnika na poizkusni odtis ali drugačni pisni odobritvi s strani naročnika. Novi poizkusni odtisi morajo biti izdelani v roku 2 dni.

Izvajalec bo publikacijo oziroma tiskovino natisnil v dogovorjeni kvaliteti in kvantiteti, jo primerno zapakiral in dostavil naročniku, na dogovorjen način.

Naročnik si pridržuje pravico obseg naročila zmanjšati, pri čemer izvajalec nima pravice do kakršnihkoli zahtevkov iz naslova neoddanega dela javnega naročila. izvajalec prav tako ne bo mogel uveljavljati naknadnih podražitev iz naslova nepopolne ali neustrezne razpisne dokumentacije za tiste dele izvedbe javnega naročila, ki v razpisni dokumentaciji niso bili ustrezno opredeljeni, pa bi jih glede na predmet javnega naročila in na celotno dokumentacijo izvajalec lahko predvidel.

1. člen

Izvajalec se obvezuje, da bo vsa dela izvedel skladno s pogoji, ki so bili določeni v razpisni dokumentaciji naročnika in svojo ponudbo z dne \_\_\_\_\_\_\_\_\_\_, na podlagi katere je bil izbran ter skladno s Tehničnimi specifikacijami predračuna. Pogoji v razpisni dokumentaciji veljajo tudi, če niso v tej pogodbi posebej navedeni.

Dokumenti iz prvega odstavka tega člena so priloga in sestavni del te pogodbe (v nadaljevanju: pogodbena dokumentacija).

Izvajalec s podpisom te pogodbe potrjuje, da je v celoti seznanjen z obsegom in zahtevnostjo predmetnega naročila, z razpisno in drugo dokumentacijo.

Izvajalec se zavezuje da bo izvedel druga spremljajoča dela, ki bodo potrebna za izvedbo predmeta te pogodbe, ne glede na njihovo vrsto in obseg in ne glede na to ali so izrecno navedena v tej pogodbi oz. razpisni dokumentaciji in pogodbenih specifikacijah.

Izvajalec je dolžan vse ugotovljene napake med tiskom oziroma ob dostavi nemudoma odpraviti na svoje stroške. Za vse spremembe oz. odmike od načrta pa si mora poprej pridobiti pisno soglasje naročnika.

**POGODBENA CENA**

1. člen

Izvajalec se obvezuje, da bo dela, ki so predmet te pogodbe, opravil po cenah, ki jih je navedel v Tehničnih specifikacijah predračuna z dne \_\_\_\_\_\_\_\_\_\_\_\_\_\_\_ , ki je sestavni del izvajalčeve ponudbe.

***Opomba: izpolniti samo za sklop, ki se ponuja:***

1. **SKLOP - Enostavne tiskovine s hitro dostavo**

Povpraševanje za ponudbo tiska Uradnih glasil MOV je zaradi narave dela specifično, saj gre za tisk po obsegu zelo različnih materialov.

Pogodbeno dogovorjena dela se izvajajo predvidoma enkrat mesečno (zaradi izrednih sej se lahko dela izvajajo tudi večkrat mesečno), o točnih datumih prevzetja ter dostave se naročnik in izvajalec dogovarjata sproti. Količina tiskanih strani in prilog je odvisna od dnevnih redov sej, tematike in odziva vpletenih svetnikov. Material za razmnoževanje (gradivo) pripravi naročnik in ga dostavi izvajalcu v formatu pdf.

Naročnik bo izvajalcu poslal gradivo po e-pošti na predviden dan najkasneje do 11. ure. Izvajalec bo izdelane tiskovine dostavil na sedež naročnika naslednji dan do 12. ure, razen tiskovin, ki jih bo po dogovoru kuvertiral in oddal na Pošto Velenje isti dan.

Predmet naročila tega sklopa obsega:

1. GLASILO SVETA MOV

2. URADNI VESTNIK MOV

Podroben opis storitev je naveden v Tehničnih specifikacijah predračuna.

1. **SKLOP: Tiskovine manjšega formata**

Predmet naročila tega sklopa obsega Barvne enolistne tiskovine (zgibanke, letaki in plakati do formata A0), in sicer:

1. ZGIBANKA CTN STARI TRG 11 VELENJE
2. ZGIBANKA REVITALIZACIJA STAROTRŠKEGA JEDRA
3. LETAK »Medgeneracijski festival«
4. LETAK »Razvajaj se v mestu«
5. RAZGLEDNICE ZA SVETNIŠKO SKUPINO NAŠE VELENJE
6. REVIJA "RAZVOJ"
7. TISKOVINA "OBČINSKI PRAZNIK"
8. VABILA OB OBČINSKEM PRAZNIKU
9. VABILA ZA SPREJEME
10. VOŠČILNICE
11. ODREDBA - 3 listi=1 odredba (enobarven tisk črn + moder + rdeč)
12. ZAPISNIK - 2 lista=1 zapisnik (enobarven tisk črn + moder)
13. ZAPISNIK DOLG: 4 listi = 1 zapisnik (enobarven tisk, 2 x črn + 2 x moder)
14. OBVESTILO - 2 lista=1 obvestilo (enobarven tisk črn + rdeč, obojestransko)
15. ZGIBANKE

Podroben opis storitev je naveden v Tehničnih specifikacijah predračuna.

1. **SKLOP: Tiskovine velikega formata**

Predmet naročila tega sklopa obsega:

1. BILBOARD PLAKAT
2. OGLASNI PANO "CESTA TALCEV"
3. CITY LIGHT PLAKATI
4. PLAKATI V VITRINAH PC STANDARD
5. PLAKATI GALERIJE NA PROSTEM
6. CESTNI TRANSPARENT
7. TRANSPARENT ZA OZADJE ODRA

Podroben opis storitev je naveden v Tehničnih specifikacijah predračuna.

***(izpolniti za sklope, ki jih ponujate)***

Končna pogodbena vrednost ***(seštevek vseh sklopov, ki se ponujajo)*** za storitve tiskanja za potrebe Mestne občine Velenje:

Cena brez DDV znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

DDV (DDV 22 %) znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

Cena  z DDV znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in \_\_\_/100 evrov

Vrednost del se financira s sredstvi proračunskih postavk:

* 10004002 Materialni stroški - Svet MOV,
* 40514046 CTN Stari trg 11,
* 40516030 CTN Revitalizacija starotrškega jedra,
* 40320013 Program za starostnike,
* 20004001 Promocijska dejavnost,
* 10001006 Delovanje skupin članov sveta,
* 40906002 Pisarniški in splošni material in storitve
* 10004003 Občinski in državni prazniki in druge prireditve.

Zgibanki CTN Stari trg 11 Velenje in Revitalizacija starotrškega jedra se naročata v okviru operacije, ki se izvaja v okviru 6. Prednostne osi Boljše stanje okolja in biotske raznovrstnosti, tematskega cilja Ohranjanje in varstvo okolja ter spodbujanje učinkovite rabe virov, prednostne naložbe 6.3. Ukrepi za izboljšanje urbanega okolja, oživitev mest, sanacijo in dekontaminacijo degradiranih zemljišč (vključno z območji, na katerih poteka preobrazba), zmanjšanje onesnaženosti zraka in spodbujanje ukrepov za zmanjšanje hrupa, specifičnega cilja 1: Učinkovita raba prostora na urbanih območjih v okviru Operativnega programa za izvajanje evropske kohezijske politike v obdobju 2014-2020. Naložbo sofinancirata Republika Slovenija in Evropska unija iz Evropskega sklada za regionalni razvoj.

**Na vsak dokument, ki se navezuje na sofinanciranje projektov z naslova Celostnih teritorialnih naložb, je potrebno dodati še spodnji logotip.**



**OBRAČUN IN PLAČILO**

1. člen

Cene na enoto, navedene v Tehničnih specifikacijah predračuna so fiksne in nespremenljive ves čas trajanja pogodbe.

Izvajalec bo izvršena dela obračunaval na podlagi opravljenih storitev, po dejansko izvedenih količinah in na podlagi cen iz Tehničnih specifikacij predračuna. Izvajalec mora izstaviti račun s specifikacijo za opravljene storitve.

Naročnik bo opravljena dela plačeval na podlagi izstavljenih računov, ki jih bo izvajalec pošiljal naročniku v elektronski obliki do vsakega 8. v mesecu za pretekli mesec oz. po opravljeni storitvi. Na računu mora biti obvezno navedena podlaga za izstavitev računa (naročilnica, pogodba, št. javnega naročila ipd.). Vsa spremljajoča dokumentacija, kot so zapisniki o prevzemu, dobavnice in prevzemnice, mora biti čitljivo podpisana in se pošilja kot priloga e-računa.

Naročnik bo potrjen znesek nakazal na TRR izvajalca, ki je naveden na izstavljenem računu. Rok plačila računa je 30. dan in prične teči naslednji dan od dneva prejema pravilno izstavljenega računa. Če naročnik izpodbija del zneska, ki je obračunan z računom, račun zavrne.

Pogodbena vrednost je določena na podlagi predvidenega obsega del in enotnih cen, ter je specificirana v ponudbi, navedeni v 3. členu te pogodbe.

**SPREMEMBA VREDNOSTI POGODBE**

1. člen

V kolikor bo naročnik ugotovil, da je zaradi nepredvidljivih okoliščin potrebno izvesti dodatne storitve za izvedbo naročila, ki pa niso bile predvidene v javnem naročilu, bo dodatna dela oddal izvajalcu.

V zvezi z izvedbo del, ki bi nastala zaradi spremenjenih okoliščin in v primeru povečanja obsega del, ki ga ob sklenitvi te pogodbe ni bilo mogoče predvideti, ali spremembe količin, ki bi vplivale na zvišanje pogodbene vrednosti, je potrebno o tem skleniti pisni aneks k pogodbi. Nepredvidena oz. spremenjena dela in material, ki niso navedena v ponudbi izvajalca, naročnik prizna samo po predhodnem dogovoru, in sicer po vnaprej dogovorjenih cenah.

Pogodbeni stranki soglašata, da za vsa morebitna dodatna ali nepredvidena dela, za katera bosta pogodbeni stranki sklenili aneks k tej pogodbi, oz. bo ta dela naročnik potrdil, veljajo cena in kvaliteta, navedena v 3. in 4. členu te pogodbe. Če je izvajalec v predračunu podal eventualni popust, velja ta popust tudi za vsa morebitna dodatna ali nepredvidena dela ali material.

1. člen

Za dodatna dela (presežna, manjkajoča, nepredvidena, …) ali nova dela - pozneje naročena, ki bi se izkazala za potrebna šele po sklenitvi te pogodbe, in bi presegala okvirno pogodbeno vrednost, lahko naročnik odda naročilo izvajalcu osnovnega naročila, skladno z določbami 95. člena ZJN-3. V primerih iz navedenega člena se lahko pogodba o izvedbi javnega naročila spremeni brez novega postopka javnega naročanja.

Z izvajalcem se v tem primeru sklene aneks k tej pogodbi.

S strani naročnika nepotrjene tehnologije dela, ki bi imele za posledico večje količine izvedenih del ali odškodnine tretjim osebam, niso predmet stroškov naročnika.

**IZVAJANJE**

1. člen

Izvajalec se obvezuje začeti z izvajanjem storitev, ki so predmet te pogodbe po sklenitvi te pogodbe oziroma po dogovoru z naročnikom. **Izvajalec se zavezuje izvajati storitve 12 mesecev od sklenitve pogodbe.**

Če izvajalec ne začne z deli v pogodbeno določenem roku, sme naročnik oddati dela v celoti ali delno drugemu izvajalcu. Vse morebitne višje stroške, vključno pogodbeno kazen in škodo, ki s tem nastane, trpi izvajalec iz te pogodbe. Enako sme ukrepati naročnik, če izvajalec neupravičeno prekine ali ustavi dela.

**ZAMUDE**

1. člen

Izvajalec se zavezuje, da bo ob izpolnjenih obveznostih naročnika spoštoval pogodbene roke. Če izvajalec po svoji krivdi zamudi pogodbeno dogovorjene roke, je izvajalec dolžan plačati naročniku pogodbeno kazen v višini pol odstotka (0,5%) od skupne pogodbene vrednosti z DDV za vsak zamujeni koledarski dan, vendar ne več kot 10% skupne pogodbene vrednosti z DDV.

Naročnik ima pravico uveljavljati pogodbeno kazen najkasneje v roku 8 dni po prejemu računa.

Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

Pogodbeni stranki soglašata, da pravica pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. Za poplačilo nastalih stroškov in škode lahko naročnik unovči finančno zavarovanje za dobro izvedbo pogodbenih obveznosti, v kolikor pa le-to ne zadostuje, mora izvajalec plačati razliko do polne višine nastalih stroškov in škode v 8 dneh od datuma prejema pisnega zahtevka naročnika.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. člen

Izvajalec se za zavarovanje dobre izvedbe pogodbenih obveznosti zavezuje izročiti naročniku ob podpisu te pogodbe dve bianco menici z menično izjavo in pooblastilom za unovčenje, in sicer v višini 10 % skupne pogodbene vrednosti z DDV, z veljavnostjo vsaj še trideset dni po izteku pogodbenega roka.

Naročnik bo menici unovčil v primeru, če izvajalec svojih pogodbenih obveznosti ne bo izpolnil v dogovorjeni kakovosti, količini in rokih in na način, opredeljen v tej pogodbi.

Če se med trajanjem izvedbe pogodbe spremeni rok za izvedbo pogodbenih del, kvaliteta in količina, mora ponudnik v roku deset (10) dni od podpisa aneksa k tej pogodbi predložiti novo menično izjavo in pooblastilo za unovčenje s spremenjeno višino garantiranega zneska, v skladu s spremembo pogodbene vrednosti.

**POOBLAŠČENI PREDSTAVNIKI POGODBENIH STRANK**

1. člen

Pooblaščena predstavnica naročnika je mag. Saša Sevčnikar.

Skrbnica te pogodbe s strani naročnika je Vesna Jeličić.

Pooblaščeni predstavnik izvajalca je\_\_\_\_\_\_\_\_\_\_\_\_\_\_\_\_.

V primeru zamenjave pooblaščenih predstavnikov morata pogodbeni stranki pisno obvestiti druga drugo, in sicer z navedbo dneva prenehanja pooblastila in o imenu novih odgovornih predstavnikov.

**ODSTOP OD POGODBE**

1. člen

Naročnik lahko odstopi od pogodbe, če:

* izvajalec po pisnem pozivu naročnika in dodatnem roku ne prične z izvajanjem storitev ali z njimi po prekinitvi ne nadaljuje;
* izvajalec ne zagotavlja naročniku odzivnega časa: 10 ur do 8 dni, od oddaje posameznega sukcesivnega naročila do opravljene storitve, in sicer za posamezni sklop oziroma vrsto naročila, kot je določeno v tehničnih specifikacijah;
* naročnik ugotovi, da izvajalec dela nekvalitetno in v nasprotju s tehničnimi specifikacijami;
* izvajalec brez soglasja naročnika odda dela podizvajalcem, ki niso bili navedeni v ponudbi;
* izvajalec krši obveznosti, dogovorjene v tej pogodbi;
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

1. člen

V primeru odstopa od pogodbe iz razlogov, navedenih v prejšnjem členu, naročnik ustavi vsa plačila izvajalcu do ugotovitve nastale škode, ki jo je dolžan izvajalec plačati.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

**RAZVEZNI POGOJ**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**PODIZVAJALCI**

1. člen

Izvajalec je dolžan vsa dela izvršiti sam, s svojimi delavci in materialom. Izvajalec sme podizvajalca po lastni izbiri vključiti v dela po tej pogodbi le na podlagi predhodnega soglasja naročnika, s sklenitvijo aneksa k tej pogodbi, sicer se šteje, da naročnik ni dal soglasja za vključitev podizvajalca v dela po tej pogodbi.

V primeru, da naročnik da soglasje za vključitev podizvajalca v dela po tej pogodbi, mora izvajalec pred podpisom aneksa k tej pogodbi izročiti naročniku:

* podatke o podizvajalcu (naziv, polni naslov, matično številko, davčno številko in transakcijski račun)
* podatki o vrsti del, ki jih bo izvedel podizvajalec
* podatke o predmetu, količini in vrednosti del in rok izvedbe teh del
* morebitno zahtevo podizvajalca za neposredno plačilo.

Izvajalec se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

1. člen

Podatki o podizvajalcih:

|  |  |  |
| --- | --- | --- |
| Podatki o podizvajalcu  (naziv, polni naslov, matična številka, davčna številka in transakcijski račun, zakoniti zastopnik) | Vsaka vrsta del, ki jih bo izvedel podizvajalec | Vrednost del podizvajalca ali % glede na skupno pogodbeno vrednost |
|  |  |  |

V kolikor podizvajalec v skladu in na način, določen v petem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

V kolikor bo podizvajalec v skladu in na način, določen v petem odstavku 94. člena ZJN-3 zahteval neposredna plačila, se šteje, da:

* glavni izvajalec s podpisom te pogodbe pooblašča naročnika, da na podlagi potrjenega računa s strani glavnega izvajalca neposredno plačuje podizvajalcu,
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu priložiti račun podizvajalca, ki ga je predhodno potrdil.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu. Naročnik o izvedenem plačilu obvesti izvajalca na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora naročnik od glavnega izvajalca zahtevati, da mu najpozneje v 60 dneh od plačila končnega računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

***(člen se uporabi le v primeru, da bo izvajalec izvedel naročilo s podizvajalcem)***

**KONČNE DOLOČBE**

1. člen

Pogodba je nična, v kolikor kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

1. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

1. člen

Kakršne koli spremembe te pogodbe so možne le s sklenitvijo aneksa k tej pogodbi in le izjemoma, vedno pa ob soglasju obeh pogodbenih strank.

1. člen

Ta pogodba je sestavljena v 3 enakih izvodih in prične veljati, ko jo podpišeta predstavnika obeh pogodbenih strank in ko izvajalec naročniku izroči ustrezno finančno zavarovanje za dobro izvedbo pogodbenih obveznosti.

Naročnik prejme dva (2), izvajalec pa en (1) izvod te pogodbe.

Številka: JN-0886/2019

V \_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V Velenju, \_\_\_\_\_\_\_\_\_\_\_\_\_\_\_\_\_\_

IZVAJALEC NAROČNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MESTNA OBČINA VELENJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor Peter DERMOL, župan

………………………………….

*Priloga: Ponudba ponudnika št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_*

*Opomba: Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.*